รัฐบาลไทย-ข่าวทำเนียบรัฐบาล-ก.เกษตรฯ กำหนดแนวทางการบริหารจัดการน้ำฤดูฝน ปรับแผนการปลูกพืชเร็วขึ้น เพื่อให้ทันก่อนฤดูน้ำหลาก
วันพุธที่ 24 พฤษภาคม 2560
ก.เกษตรฯ กําหนดแนวทางการบริหารจัดการน้ําฤดูฝน ปรับแผนการปลูกพืชเร็วขึ้น เพื่อให้ทันก่อนฤดูน้ําหลาก
กระทรวงเกษตรและสหกรณ์ กําหนดแนวทางการบริหารจัดการน้ําฤดูฝน ปรับแผนการปลูกพืชเร็วขึ้น เพื่อให้ทันก่อนฤดูน้ําหลาก และเตรียมความพร้อมเครื่องสูบน้ําในบริเวณพื้นที่เสี่ยงอุทกภัย
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กรมอุตุนิยมวิทยา ได้ประกาศการเข้าสู่ฤดูฝนปี 2560 อย่างเป็นทางการไปแล้วเมื่อวันนี้ 16 พ.ค. 60 ที่ผ่านมา ซึ่งกระทรวงเกษตรและสหกรณ์ โดย กรมชลประทาน ได้กําหนดแนวทางการบริหารจัดการน้ําฤดูฝนปี 2560 พร้อมกับวางแผนการบริหารจัดการน้ําและการเพาะปลูกพืชฤดูฝนปี พ.ศ. 2560 ทั้งในเขตและนอกเขตชลประทานทั่วประเทศ โดยให้สอดคล้องกับนโยบายการผลิตข้าวครบวงจร 15.95 ล้านไร่ ของกระทรวงเกษตรและสหกรณ์
นายทวีศักดิ์ ธนเดโชพล รองอธิบดีกรมชลประทาน กล่าวถึง การบริหารจัดการน้ําและการวางแผนปลูกพืชฤดูฝน ปี 2560 ในเขตชลประทานของลุ่มน้ําเจ้าพระยา พื้นที่ 7.6 ล้านไร่ ว่า ได้ปรับปฏิทินการส่งน้ําให้กับพื้นที่ลุ่มต่ํา ลุ่มน้ําเจ้าพระยาตอนบน คือ พื้นที่ลุ่มต่ําทุ่งบางระกํา 265,000 ไร่ ให้ทํานาปีให้เร็วขึ้น ตั้งแต่ 1 เม.ย. - 31 ก.ค. 60 เพื่อให้เก็บเกี่ยวทันก่อนฤดูน้ําหลาก และจะใช้พื้นที่ลุ่มต่ํานี้เป็นพื้นที่หน่วงน้ํา/รับน้ํานองในช่วงเดือนสิงหาคมได้ประมาณ 400 ล้าน ลบ.ม. ซึ่งตรงกับความต้องการ และได้รับผลตอบรับจากเกษตรกรในพื้นที่เป็นอย่างดี ปัจจุบันเพาะปลูกไปแล้วเต็มพื้นที่ อีกทั้งปรับปฏิทินการส่งน้ําเพื่อทํานาปีให้เร็วขึ้นในพื้นที่ลุ่มน้ําเจ้าพระยาตอนล่าง 1.15 ล้านไร่ โดยเริ่มส่งน้ําให้ตั้งแต่ 1 พ.ค. 60 เป็นต้นมา เพื่อเก็บเกี่ยวให้แล้วเสร็จก่อนสิ้นเดือนสิงหาคม หลีกเลี่ยงน้ําหลากในเดือนกันยายนของทุกปี เมื่อเก็บเกี่ยวผลผลิตข้าวเสร็จแล้ว จะใช้เป็นพื้นที่ตัดยอดน้ําบริเวณหน้าเขื่อนเจ้าพระยาในช่วงที่เกิดน้ําหลาก โดยสามารถรองรับปริมาณน้ําได้ประมาณ 1,500 ล้าน ลบ.ม. ขณะนี้มีการเพาะปลูกไปแล้วประมาณร้อยละ 80 ของพื้นที่เป้าหมายที่วางไว้ สําหรับพื้นที่ดอน 6.19 ล้านไร่ ได้เริ่มส่งน้ําให้ทําการเพาะปลูกแล้วตั้งแต่วันที่ 14 พ.ค. 60 ปัจจุบันมีการเพาะปลูกไปแล้วประมาณ 700,000 ไร่นอกจากนี้ พื้นที่โครงการชลประทานอื่น ๆ รวมทั้งลุ่มน้ําแม่กลอง และพื้นที่นอกเขตชลประทานทั่วประเทศ เริ่มส่งน้ําเข้าระบบชลประทาน เพื่อให้เกษตรกรเพาะปลูกตามฤดูกาลปกติแล้วเช่นกัน
สําหรับสถานการณ์น้ําท่วมในปัจจุบันมี 4 จังหวัด ได้แก่ จ.พิษณุโลก จ.สุโขทัย จ.นครสวรรค์ และ จ.สกลนคร สาเหตุเกิดจากฝนที่ตกหนัก เป็นผลมาจากความกดอากาศต่ํา โดยเกิดน้ําป่าไหลหลากในพื้นที่เกษตรกรรม และบ้านเรือน ทั้งนี้ กรมชลประทานได้เข้าไปดําเนินการให้ความช่วยเหลือ โดยบูรณาการการทํางานร่วมกับจังหวัด และองค์กรปกครองส่วนท้องถิ่น นอกจากนี้ รัฐมนตรีว่าการกระทรวงเกษตรและสหกรณ์ ยังได้เน้นย้ําการเตรียมความพร้อม โดยสั่งการให้หน่วยงานที่เกี่ยวข้องสํารวจระบบระบายน้ํา สิ่งกีดขวางทางน้ํา ตลอดจนประตูระบายน้ําต่าง ๆ อีกทั้ง กรมชลประทานยังเตรียมความพร้อมเครื่องสูบน้ํา รถขุด ในบริเวณพื้นที่เสี่ยงอุทกภัย โดยได้นําเครื่องจักร – เครื่องมือ มาประเมินสถานการณ์ อาทิ เครื่องสูบน้ํา 2,193 เครื่อง เครื่องผลักดันน้ํา 262 เครื่อง รถขุด 366 คัน เป็นต้น ส่งให้ในพื้นที่ทั้ง 4 ภาคภาคเหนือ ภาคกลาง ภาคอีสาน และภาคใต้ เรียบร้อยแล้ว ตลอดจนขอให้ประชาชนมั่นใจว่า สถานการณ์น้ําในปีนี้มีความพร้อมรับน้ําที่จะมาถึง เนื่องจากผลการทํางานในระยะเวลา 3 ปีที่ผ่านมา มีประสิทธิภาพ มีพื้นที่รองรับน้ําถึง 2,000 ล้าน ลบ.ม. รวมถึงการพัฒนาระบบระบายน้ําต่าง ๆ สามารถระบายน้ําออกไปสู่ทะเลได้ไว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai